JAVNI POZIV

ZA DODJELU FINANCIJSKIH SREDSTAVA

za potpore regionalnim i lokalnim

događanjima u 2019. godini

* Na području Vukovarsko - srijemske županije -

**svibanj, 2019. godine**

**Sadržaj**

I. Predmet Javnog poziva 2

II. Namjena sredstava 2

III. Korisnici sredstava i uvjeti 3

IV. Prihvatljivost troškova 3

V. Način objave 3

VI. Kriteriji za odobravanje potpore 4

VII. Potrebna dokumentacija koju je organizator obvezan dostaviti 5

VIII. Rok i način podnošenja kandidatura 5

IX. Kandidature koje se neće razmatrati 5

X. Odobravanje potpore, odluka i objava popisa korisnika 5

XI. Sklapanje ugovora i način isplate 6

XII. Nadzor 6

Prilog I.

Zahtjev za dodjelu potpore događanju

Prilog II.

Troškovnik planiranih rashoda događanja

Temeljem Odluke o raspodjeli sredstava za regionalna i lokalna događanja Turističkog vijeća Hrvatske turističke zajednice sa 48. izvanredne sjednice od 18. veljače 2019. godine, Turistička zajednica Vukovarsko – srijemske županije (dalje u tekstu: TZ VSŽ) objavljuje

**JAVNI POZIV**

**za potpore regionalnim i lokalnim**

**događanjima na području Vukovarsko - srijemske županije u 2019. godini**

**I. Predmet Javnog poziva**

Predmet Javnog poziva je dodjela bespovratnih novčanih sredstava za **događanja od regionalnog ili lokalnog značaja kao glavnog motiva dolaska turista u destinaciju, koja doprinose sljedećim ciljevima u Vukovarsko - srijemskoj županiji**:

* unapređenju/obogaćivanju turističkog proizvoda/ponude pojedine uže ili šire destinacije,
* razvoju sadržaja koji omogućavaju produljenje turističke sezone u destinaciji,
* povećanju ugostiteljskog i drugog turističkog prometa,
* jačanju snage brenda VSŽ
* stvaranju prepoznatljivog imidža VSŽ

**II. Namjena potpore**

Isključivo za događanja koja se održavaju u 2019. godini i to za sufinanciranje troškova nabave roba i usluga za neposrednu realizaciju događanja:

* najam opreme (audio i vizualna tehnika, pozornica i sl.),
* nabava radnog/potrošnog materijala vezanog za organizaciju događanja,
* najam prostora za održavanje događanja,
* najam prijevoznih sredstava u svrhu prijevoza organizatora i izvođača vezan uz organizaciju događanja,
* troškove smještaja, putne troškove, te honorare (temeljem ugovora) izvođača i vanjskih suradnika,
* troškove promocije događanja i izrade promo-materijala (brošure, letci, filmovi, DVD-i i sl.)
* usluge zaštitarske službe,
* druge opravdane troškove neposredne organizacije događanja.

**Bespovratna sredstva potpore ne mogu se dodijeliti i koristiti za**:

* kupnju nekretnina (objekata i zemljišta) i prijevoznih sredstava,
* troškove redovnog poslovanja organizatora događanja (plaće i ostala primanja zaposlenih; režijske, poštanske i telekomunikacijske troškove; troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* izradu studija, elaborata, projektne i druge dokumentacije,
* sve druge troškove koji nisu vezani za realizaciju i ciljeve kandidiranog događanja.

**III. Korisnici sredstava i uvjeti**

Za sredstva potpore mogu se kandidirati turističke zajednice gradova i općina s područja Vukovarsko – srijemske županije (dalje u tekstu: Korisnik).

Jedna TZ grada/općine može biti nositelj programa/projekta koji se organizira i provodi na više područja i u organizaciji više turističkih zajednica. TZ grada/općina se mogu zajednički kandidirati za provođenje određenog programa/projekta uz uvjet

da ovjerenim Sporazumom odrede nositelja (jednu TZ) koja kandidira program/projekt prema TZŽ.

**Za potporu se ne mogu kandidirati:**

Korisnici koji u prethodne tri godine nisu izvršili ugovorne obveze prema TZ VSŽ.

U svim vrstama oglašavanja, osim na radiju, organizator događanja mora jasno istaknuti logo Turističke zajednice Vukovarsko - srijemske županije te vizual znaka hrvatskog turizma s pratećom komunikacijskom porukom Hrvatske turističke zajednice.

**IV. Prihvatljivost troškova**

TZ VSŽ može Korisniku odobriti potporu do 50 % ukupnih prihvatljivih troškova po projektu, a za sve projekte ukupno najviše do maksimalno odobrenog iznosa od strane Hrvatske turističke zajednice prema odluci Turističkog vijeća koja se nalazi kao prilog.

Porez na dodanu vrijednost predstavlja opravdani trošak osim u slučajevima kada je TZ u

sustavu PDV-a.

Sredstva potpore su bespovratna, a dodjeljuju se iz namjenskih sredstava za potpore regionalnim i lokalnim događanjima temeljem raspodjele budžeta HTZ-a.

Turističke zajednice na ovaj Javni poziv ne mogu prijaviti programe kandidirane na Javnom pozivu HTZa za potpore ''TOP događanjima''.

**V. Način objave**

Javni poziv je objavljen na Internet stranicama Turističke zajednice Vukovarsko - srijemske županije, [www.visitvukovar-srijem.com](http://www.visitvukovar-srijem.com)

**VI. Kriteriji za odobravanje potpore**

**Pri odluci o odabiru projekata i dodjeli bespovratnih sredstava uzimat će se u obzir sljedeći kriteriji:**

|  |  |
| --- | --- |
| **Kriterij** | **Broj bodova** |
| **1. Karakter događanja** |  |
| a) Međunarodni – izvođači iz Republike Hrvatske, susjednih i drugih zemalja | **15** |
| b) Nacionalni – bez inozemnih izvođača | **5** |
| **2. Sadržaj i kvaliteta događanja** |  |
| a) Iznimna kvaliteta sadržaja i sudionika programa, velik broj sudionika, usmjerenost na ciljane skupine | **40** |
| b) Kvalitetan sadržaj s fokusom na jednu ili više ciljanih skupina | **20** |
| c) Jednostavan sadržaj, manji broj sudionika | **10** |
| **3. Značaj događanja za stvaranje motiva dolaska u destinaciju** |  |
| a) Iznimno visok | **40** |
| b) Visok | **20** |
| c) Srednji | **10** |
| d) Nizak | **0** |
| **4. Značaj događanja za obogaćivanje i razvoj turističke ponude u destinaciji** |  |
| a) Iznimno visok | **40** |
| b) Visok | **20** |
| c) Srednji | **10** |
| d) Nizak | **0** |
| **5. Razdoblje održavanja događanja** |  |
| a) Razdoblje pred i posezone (1. 1. - 14. 6. i 16. 9. - 31. 12.) | **20** |
| b) Razdoblje od 15. 6. do 15. 9. | **10** |
| **6. Trajanje događanja** |  |
| a) Jedanaest i više dana | **15** |
| b) Četiri do deset dana | **10** |
| c) Jedan do tri dana | **5** |
| **7. Sudjelovanje drugih subjekata javnog i/ili privatnog sektora** |  |
| a) Financijski sudjeluje tri ili više subjekata javnog i privatnog sektora (općina, grad ili županija i gospodarski i/ili drugi subjekt /ili TZ) | **10** |
| b) Financijski sudjeluju jedan ili dva druga subjekta javnog i privatnog sektora | **5** |
| c) Projekt nema nikakvu podršku drugih subjekata javnog i privatnog sektora | **0** |
| **8. Oglašavanje događanja (media plan)** |  |
| a) Oglašavanje u medijima u RH i u medijima na stranim tržištima te na društvenim mrežama, ali u većem udjelu u inozemstvu | **20** |
| b) Oglašavanje u medijima u RH i u medijima na stranim tržištima te na društvenim mrežama, ali u većem udjelu u RH | **15** |
| c) Oglašavanje u nacionalnim medijima u RH te na društvenim mrežama | **10** |
| e) Oglašavanje u regionalnim(županijskim)/lokalnim medijima te na društvenim mrežama | **5** |
| **9. Medijska pokrivenost događanja (procjena ekvivalenta marketinške vrijednosti ukupnih promotivnih aktivnosti)** |  |
| a) Prijenos na međunarodnim TV postajama i/ili TV postajama na značajnim emitivnim tržištima | **20** |
| b) Reportaže i vijesti na značajnim emitivnim tržištima | **15** |
| c) Prijenos na nacionalnim TV postajama | **10** |
| d) Reportaže ili vijesti u nacionalnim i regionalnim (županijskim)/lokalnim medijima | **5** |
| **UKUPAN MOGUĆI BROJ BODOVA** | **220** |

**Uvjet za dodjelu potpore je da prijavljeni programi ostvare najmanje 130 bodova.**

**VII. Potrebna dokumentacija koju je organizator obvezan dostaviti:**

1. popunjen **ZAHTJEV za dodjelu potpore događanju** koji je sastavni dio Javnog poziva (objavljen na web stranicama [www.visitvukovar-srijem](http://www.visitvukovar-srijem).com),
2. popunjen **obrazac troškovnika svakog pojedinačnog programa** koji je sastavni dio Javnog poziva (objavljen na web stranicama [www.visitvukovar-srijem.com](http://www.visitvukovar-srijem.com)),
3. **program događanja** – opisni i kronološki sadržaj događanja s listom izvođača/sudionika.

Turistička zajednica Vukovarsko - srijemske županije zadržava pravo od korisnika/organizatora događanja zatražiti dodatna pojašnjenja dokumentacije, naročito u slučajevima kada to traži i Hrvatska turistička zajednica čija sredstva se dodjeljuju ovim Javnim pozivom.

**VIII. Rok i način podnošenja kandidatura**

Korisnici kandidaturu s cjelokupnom dokumentacijom iz točke VII. Javnog poziva, **podnose Turističkoj zajednici Vukovarsko - srijemske županije i to zaključno s 30. svibnja 2019. godine** (u obzir dolaze i kandidature s datumom otpreme pošte od 30. svibnja 2019. godine).

Način podnošenja:

* u elektronskom obliku na službeni mail: visit@vukovar-srijem.eu
* i u tiskanom obliku - dokumentaciju navedenu u točki VII. (uključujući isprintani i ovjeren obrazac zahtjeva i troškovnika) poslati poštom na adresu:

Turistička zajednica Vukovarsko – srijemske županije

Glagoljaška 27

32 100 Vinkovci

**IX. Kandidature koje se neće razmatrati:**

* koncerti zabavne glazbe, hodočašća, proslave godišnjica i obljetnica, natjecanja strukovnih udruženja; događanja usmjerena na poslovni segment ili poslovne partnere: konferencije, seminari, okrugli stolovi, radionice i sl. skupovi.
* događanja namijenjena isključivo lokalnom stanovništvu;
* kandidature s nepotpuno ispunjenim Obrascima i nepotpunom dokumentacijom;
* kandidature koje se ne dostave u roku;
* kandidature organizatora koji u prethodne tri godine nisu izvršili ugovorne obveze prema TZ VSŽ ili su nenamjenski trošili prethodno dodijeljena bespovratna sredstva.

**X. Odobravanje potpore, odluka i objava popisa korisnika**

Obradu, evidentiranje i ocjenu valjanosti zaprimljenih kandidatura TZ-a provodi TZ VSŽ sukladno kriterijima ovog Javnog poziva. TZ VSŽ dostavlja popis projekata s iznosom sredstava koja se raspodjeljuju na pojedini program/projekt Povjerenstvu kojeg imenuje Turističko vijeće TZ VSŽ. Povjerenstvo utvrđuje prijedlog Odluke o dodjeli bespovratnih sredstava te dostavlja Turističkom vijeću TZ VSŽ koje donosi odluku o dodjeli potpora.

Popis korisnika s iznosom dodijeljenih sredstava potpore po programu/projektu bit će objavljen na internetskim stranicama TZ VSŽ: [www.visitvukovar-srijem.eu](http://www.visitvukovar-srijem.eu) i to najkasnije u roku od 3 dana od dana donošenja Odluke Turističkog vijeća TZ VSŽ o odabiru događanja i dodjeli bespovratnih sredstava potpore regionalnim i lokalnim događanjima.

TZ VSŽ će po provedenom Javnom pozivu dostaviti HTZ-u popis događanja koja su ostvarila pravo na dodjelu sredstava s pojedinačnim iznosima koji se financiraju iz sredstava koja dodjeljuje HTZ.

**XI. Sklapanje ugovora i način isplate**

Turistička zajednica Vukovarsko - srijemske županije će s turističkim zajednicama gradova/općina sklopiti ugovor o potpori kojim će se urediti način korištenja potpore, način

praćenja realizacije projekata, isplata potpore, nadzor namjenskog korištenja potpore i druga pitanja vezana za realizaciju projekata i dodjelu potpore.

Turistička zajednica Vukovarsko - srijemske županije će odobrena sredstva potpore doznačiti organizatoru **nakon** primitka odobrenih sredstava od strane HTZ-a i realizacije događanja, a po primitku cjelokupne potrebne dokumentacije utvrđene ugovorom:

1. Zahtjev za isplatu potpore koji mora sadržavati iznos odobrene potpore, broj ugovora o potpori, broj žiro računa TZ;
2. Izvješće o realizaciji događanja s foto /ili drugom dokumentacijom kojom se dokazuje;
3. realizacija događanja i utrošena sredstva;
4. Izvješće o utrošenim sredstvima potpore (specifikacija troškova) s pratećom dokumentacijom:

- kopije računa izvođača/dobavljača ili plaćene račune za gotovinsko plaćanja ili kopiju ugovora ukoliko se radi o autorskom ugovoru – **minimalno ukupne vrijednosti odobrene potpore.**

- bankarske izvode koji dokazuju izvršena plaćanja dostavljenih računa

1. dokaznice o isticanju loga TZ VSŽ te HTZ-a na svim promotivnim tiskanim materijalima i vizualima kao i u medijskim objavama.

**XII. Nadzor**

TZ VSŽ, kao i HTZ imaju pravo nadzora/praćenja realizacije događanja kao i provjere točnosti podataka iz dostavljene dokumentacije te zadržavaju pravo traženja dopune dokazne dokumentacije o realizaciji događanja i izvršenim plaćanjima. TZ VSŽ i HTZ imaju pravo kontrole namjenskog trošenja sredstava.

Ukoliko se utvrdi nepravilnosti u korištenju potpore, naložit će TZ povrat potpore u dijelu u kojemu je utvrđena nepravilnost.

**Ur.broj:** **15-I/19**

**Vinkovci, 04. ožujka 2019.**